NG Gemeente Mosselbaai – Gemeentegeskiedenisargief
H.v. Kerk- en Blandstraat, Mosselbaai
Mosselbaai se eerste predikant, ds. T.J. van der Riet (1845–’57), het die tweede kerk se hoeksteen op Saterdag 21 September 1878 gelê toe hy predikant was van Oudtshoorn. Die argitek was W.B. Hayes en Carl Otto Hager het die werkplanne opgestel. Die gebou is op 14 Februarie 1880 plegtig ingewy.
Nadat die gemeente George in 1813 gestig is, het Mosselbaai ’n wyk van daardie gemeente geword. Op 15 Januarie 1845 het die Ringskommissie hier vergader en is die plaaslike gemeente voorlopig afgestig. Die Ringsvergadering het later in dieselfde jaar alles bekragtig. Ds. T. J. van der Riet was die eerste leraar en ná hom is die gemeente in die nagenoeg eerste eeu van sy bestaan deur die volgende bedien: Di. I.G. Horak (1858–’87), D.B. Bosman (1888–’95), D. Wilcocks (1895–’99, 1911–’21), J. Murray (1900–’10), P.W.A. de Klerk (1921–’40), P. de Vos Grobbelaar (1941–’47). Di. D. W. de Villiers (bevestig in 1947) en A.G.S. Gous (1948) was die eerste twee leraars in die tweede eeu van die gemeente se bestaan.
I.G. Horak, 1858–’87
D.B. Bosman, 1888–’95
Wilcocks, 1895–’99, 1911–’21
P.W.A. de Klerk, 1921–’40
Pieter De Vos Grobbelaar, 1941–’47
D. W. de Villiers, 1947
A.G.S. Gous, 1948